Kevin Lankinen

Kevin Lankinen (*28. apríl, 1995, Helsinki, Fínsko) je fínsky profesionálny hokejový brankár, ktorý aktuálne pôsobí v tíme Vancouver Canucks v National Hockey League. V roku 2019 získal s reprezentáciou Fínska zlatú medailu na Majstrovstvách sveta.

 Kariéra 
Kevin Lankinen nikdy nebol drafrovný do NHL. Je odchovancom fínskeho hokeja, kde vyrastal v juniorkách klubov Kiekko-Vantaa a Jokerit. V rokoch 2013-2018 pôsobil v najvyššej fínskej súťaži Liiga, pričom sporadicky sa predstavil aj v druhej najvyššej fínskej lige Mestis. V Liige pôsobil najmä v helsinskom tíme HIFK, s ktorým získal striebornú a bronzovú medailu. 

Vďaka svojim výrazným výkonom vo Fínsku, bol dvadsaťpäťročnému Lankinenovi v máji 2018 ponúknutý klubom Chicago Blackhawks dvojročný kontrakt do NHL. 

Sezóna 2018/2019 sa stala pre Lankinena prelomovou. Síce ju strávil v tíme Rockford IceHogs v American Hockey League, ale dôležitým bolo jeho reprezentovanie Fínska na Majstrovstvách sveta 2019, kde zastal pozíciu prvého brankára. Svoju krajinu priviedol k zlatej medaile a v ôsmich zápasoch si udržal až 94,2% úspešnosť zákrokov a vychytal 2 čisté kontá. V lete 2020 mu po ďalšej sezóne v Rockforde, bol predĺžený kontrakt na ďalšie dva roky.

Svoj debut v NHL zažil až 19. januára 2021 proti Floride Panthers. Blackhawks zápas prehrali 4:5 po predĺžení a Lankinen zastavil 25 z 30 striel. Lankinen v skrátenej sezóne 2020/2021(kvôli pandémii COVID-19) prebral po odchode brankárov Coreyho Crawforda a Cama Warda pozíciu prvého brankára tímu, ktorý vstupoval do prestavby. Výkonnostne si pozíciu zastal, na základe čoho si v roku 2020 zahral v All-Star Game. V prvom tíme Chicaga strávil sezónu 20/21 a 21/22. Zatiaľčo v prvej si udržal 90,9% úspešnosť zákrokov, v druhej jeho výkonnosťou prepadla a dostal sa na číslo 89,1%. Po sezóne sa Chicago rozhodlo nepredĺžiť jeho kontrakt a do tímu priviedlo Petra Mrázka. V Chicagu Lankinen odchytal 69 zápasov, 25 vyhral, 29 prehral, 11 prehral v nadstavovanom čase, zaznamenal 3,23 priemer inkasovaných gólov na zápas, 90,1% úsepšnosť zárkrokov a 2 čisté kontá.

Lankinen podpísal v lete 2022 jednoročný kontrakt v hodnote 1,5 milióna dolárov s tímom Nashville Predators. Tam strávil ako náhradník hviezdneho fínskeho brankára Juuseho Sarosa dve sezóny (kontrakt mu predĺžili v lete 2023 na ďalší rok a v hodnote 2 miliónov dolárov). U Predators sa Lankinen preukázal ako spoľahlivý náhradnik. V tíme odchytal 43 zápasov, z ktorých 20 vyhral, 14 prehral, zaznamenal 2,79 premer inkasovaného gólu na zápas, 91,2% úspešnosť zákrokov a pripísal si jedno čisté konto. 

V lete 2024 podpísal jednoročnú zmluvu v hodnote 875 tisíc amerických dolárov s tímom Vancouver Canucks. Pôvodne mal pôsobiť ako náhradník Thatchera Demka, ale kvôli zraneniam Lankinen pôsobil ako prvý brankár tímu väčšinu sezóny 2024/2025. Demka u Canucks dôstojne zastúpil a bol nominovaný do fínskeho výberu na Turnaji štyroch krajín 2025. 

V lete 2025 podpísal s Canucks svoj najlukratívnejší kontrakt kariéry. Vancouver si ho upísal na 5 rokov s priemerným ročným platom 4,5 milióna amerických dolárov.

V sezóne 2025/2026 sa Thatcher Demko znova potýka s početnými zraneniami. Výkonnosťou Lankinena však klesla. Napriek tomu bol nominovaný do fínskeh národného tímu na Zimné olympijské hry 2026. 

 Osobný život 
Kevin Lankinen je vášnivý čitateľ kníh a ako svoje najobľúbenejšie knihy uvádza Sapiens od Yuvala Noaha Harariho a The Dirt - autobiografiu rockovej kapely Mötley Crüe.  S fínskym vydavateľstvom WSOY založil facebookový knižný klub. 

 Referencie 

Kategória:Narodenia v 1995
Kategória:Narodenia 28. apríla
Kategória:Fínski hokejisti
Kategória:Fínski hokejoví brankári
Kategória:Účastníci MS v hokeji 2019
Kategória:Brankári Chicago Blackhawks
Kategória:Brankári Nashville Predators
Kategória:Brankári Vancouver Cancuks